Un român condamnat în Chile pentru trafic de droguri a cerut să ispășească ultimii ani din pedeapsă în România
Un bărbat din Cluj a fost adus vineri în țară dintr-o închisoare din Chile. El a fost condamnat la 25 de ani de închisoare pentru trafic de droguri și a cerut ca ultimii ani după gratii să îi petreacă în România.
Dan Rusu, acum în vârstă de 56 de ani, a fost arestat în Chile în 2004, după ce polițiștii au găsit în orașul Calama un camion cu mii de pachete de cocaină ascunse în plafon, potrivit presei chiliene. A fost condamnat pentru trafic de droguri la 25 de ani de închisoare.
Dan Rusu ar fi continuat să conducă inclusiv din penitenciar o bandă de infractori care se ocupau cu traficul de droguri, acuză anchetatorii sud-americani.
Acum câțiva ani, românul a cerut să fie transferat într-o închisoare din România, invocând condițiile în care era încarcerat în Chile.
Cererea lui a fost aprobată acum și vineri barbatul a fost adus în țară sub escortă și transferat la penitenciar. Mai are de ispășit 5 ani.
Sursa: Pro TV
Dată publicare:
31-05-2024 13:20